Репрезентација Србије (укључујући репрезентације СРЈ и СЦГ) је постигла велике успехе у одбојци. Мушки одбојкашки тим је на Олимпијским играма 2000. у Сиднеју освојио златну медаљу, као и бронзану на Олимпијским играма 1996. године. Тим је освојио сребрну медаљу на Светском првенству 1998. и бронзану 2010. године. На европским првенствима били су први 2001. и 2011., други 1997. и трећепласирани 1995., 1999., 2007. и 2013.. године. У Светској лиги је такође освојила неколико медаља.